b'\n_START_ARTICLE_\nBulgarija\n_START_SECTION_\nUppoaminen\n_START_PARAGRAPH_\n10. hein\xc3\xa4kuuta 2011 Bulgarija oli risteilyll\xc3\xa4 Volgalla, kun se joutui kovaan myrskyyn ja upposi muutamassa minuutissa noin kello 13.58 paikallista aikaa (08:58 UTC). Tapahtumapaikalla joki on noin 20 metrin syvyinen. Onnettomuuspaikalta ker\xc3\xa4ttiin 98 kuolleen ruumiit. Laivassa oli tapahtumahetkell\xc3\xa4 208 henke\xc3\xa4, vaikka laiva oli tarkoitettu vain noin 150 matkustajalle. Kuolleiden joukossa oli ainakin 50 lasta. Pelastuneita oli noin 80._NEWLINE_Onnettomuuden syy on ep\xc3\xa4selv\xc3\xa4, mutta onnettomuustutkijoiden arvioiden mukaan syyn\xc3\xa4 saattaa olla useita teknisi\xc3\xa4 vikoja. Laiva oli jo satamasta l\xc3\xa4hdett\xc3\xa4ess\xc3\xa4 kallistunut oikealle, ja toisen p\xc3\xa4\xc3\xa4moottorin tiedettiin olleen rikkin\xc3\xa4inen.\n_START_SECTION_\nReaktiot\n_START_PARAGRAPH_\nPresidentti Dmitri Medvedev esitti surunvalittelunsa ja vaati kaikkien matkustajaliikenteen kulkuv\xc3\xa4lineiden kunnon tarkistusta. Presidentti julisti my\xc3\xb6s kansallisen surup\xc3\xa4iv\xc3\xa4n onnettomuuden uhrien muistoksi._NEWLINE_Ven\xc3\xa4j\xc3\xa4n h\xc3\xa4t\xc3\xa4tilaministeri\xc3\xb6 p\xc3\xa4\xc3\xa4tti nostattaa uponneen aluksen, mutta se oli hankalaa. Alus oli kyljell\xc3\xa4\xc3\xa4n ja sukeltajien mukaan suhteellisen syv\xc3\xa4ll\xc3\xa4 liejussa. Nosto onnistui 22. hein\xc3\xa4kuuta, ja uhreja l\xc3\xb6ytyi lis\xc3\xa4\xc3\xa4. Alukselta puuttuivat asianmukaiset luvat. Paikallinen lupaviranomainen pid\xc3\xa4tettiin.'